Nafarroako Parlamentuko Mahaiak, 2018ko urriaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana San Martín Aniz andreak aurkeztutako galdera, indarkeria matxistaren biktima diren emakumeei laguntza integrala emate aldera Nafarroako Gobernuak hartuko dituen neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urriaren 29an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Ana San Martín Aniz andreak, Legebiltzarreko Erregelamenduan ezarritakoaren babesean, honako galdera hau aurkezten du, Osoko Bilkuran ahoz erantzun dakion:

– Nafarroako Gobernuak zer neurri hartuko du indarkeria matxistaren biktima diren emakumeei laguntza integrala emateko eta, zehazki, Laguntza Psikologikoari buruzko Legearen 23. artikulua betetzeko?

Iruñean, 2018ko urriaren 25ean

Foru parlamentaria: Ana San Martín Aniz